
Narvas Malmi tn 5a hoones asuvate
ruumide tasuta kasutusse andmine
(Narva Linna Veteranide Liit)


1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Narva Linna Sotsiaalabiametilt avaldus, milles palutakse lubada anda MTÜ-le Narva Linna Veteranide Liit,  registrikood 80033663, tasuta kasutusse ruum nr 19, mis asub Narvas aadressil Malmi tn 5a, mittetulundusühingu tegevuse korraldamiseks.
                                    
Praegu MTÜ Narva Linna Veteranide Liit kasutab tasuta ruumi aadressil Energia tn 4, Narva.

Avaldust põhjendatakse asjaoluga, et MTÜ Narva Linna Veteranide Liit teeb tihedalt koostööd Narva Linna Sotsiaalabiametiga ja hoones on olemas esimesele korrusele viiv pandus.

Narva Linna Veteranide Liit taotlust arutati Narva Linnavalitsuse linnavarakomisjoni koosolekul 13.02.2020. a (protokoll nr 2) ning otsustati:
14.1. Rahuldada Narva Linna Sotsiaalabiameti avaldus ja lubada anda tasuta kasutusse aadressil Malmi tn 5a asuv ruum nr 19 MTÜ-le Narva Linna Veteranide Liit, registrikood 80033663, mittetulundusühingu tegevuse korraldamiseks.
14.2. Narva Linnavalitsuse Linnamajandusametil esitada punktis 14.1 esitatud otsus Narva Linnavalitsuse istungile korralduse vastuvõtmiseks.


2. ÕIGUSLIKUD ALUSED

Narva Linnavolikogu 17.03.2005. a määruse nr 14/52 “Linnavara kasutusse andmise kord” § 7 lg ja § 7 lg 2 p 3 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse linnavalitsuse korraldusega.


3.  OTSUS

3.1. Anda MTÜ-le Narva Linna Veteranide Liit, registrikood 80033663, avalikku enampakkumist korraldamata määramatuks ajaks tasuta kasutusse Narvas Malmi tn 5a asuv ruum nr 19 mittetulundusühingu tegevuse korraldamiseks.
3.2.	Narva Linna Sotsiaalabiametil sõlmida MTÜ-ga Narva Linna Veteranide Liit punktis 3.1 nimetatud linnavara kasutamise leping.


4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Narva Linna Sotsiaalabiametile ja MTÜ-le Narva Linna Veteranide Liit. 
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

